उनकी पहली कविता जन्मभूमि - प्रभा नामक मासिक पत्र में जून १९२० में, पहला कविता संग्रह १९२३ में अनामिका नाम से, तथा पहला निबंध बंग भाषा का उच्चारण अक्तूबर १९२० में मासिक पत्रिका सरस्वती में प्रकाशित हुआ। छायावाद आंदोलन के अग्रणी निराला जी की गणना जयशंकर प्रसाद, सुमित्रानंदन पंत तथा महादेवी के साथ की जाती है। शोषण के खिलाफ भी आवाज उठाते हुए निराला जी ने इतिहास, धर्म, प्रकृति प्रेम तथा मानवतावादी आदर्शो पर रचनाए दी हैं। छंदमुक्त कविता के प्रथम पक्षधर निराला रामकृष्ण परमहंस तथा स्वामी विवेकानंद से अत्यंत प्रभावित थे।